钦定古今图书集成/方舆汇编/职方典/第1169卷 > 《安陆范忠宣公祠堂记》范愉
## 钦定古今图书集成/方舆汇编/职方典/第1169卷 > 《安陆范忠宣公祠堂记》范愉

忠宣范公为侍御史，论事无所阿附，出倅安陆。当是
时，天下贤士大夫皆谓公名臣后，加以器识宏伟，必
不久官于外。赐环之命，盖早莫冀也。乃公下车之初，
摄承政事，恬不以迁谪介怀，力求民间利病而罢行
之。期月，政化大行，风俗改易，虽四海苍生，与夫贤士
大夫望公之切，而此独惧公之不少留也。及终更还
朝，骎骎大用，而安陆之人有怀遗爱，莙蒿凄怆，欲再
见公而不可得。乃于其听事之西，为堂三楹，榜以“思
贤”，且绘公之像于壁，用致启处不忘之意。距绍兴甲
子实八十有二年矣。而公之从孙彭复通守是邦。始
至之日，民相与逆于道周，皆喜见颜色。既视事，登堂
下拜，望公之像，宛然如生。而榱栋倾攲，撤而新之，凡
临政治民，一以公为法，众益大悦。越明年，公之季子
正国，持节钺，出典刑政事卓然有公之遗风，则一方
愿见之志，又可知矣。唯是德公之深，而崇奉之理，因
循岁月，未至于甚备，重贻邦人羞。即谋于思贤堂之
侧，更筑堂以奉祠祀。既成，使其属吏范愉登载本末，
辞不获命，而为之言曰：“呜呼！世秉钧衡，今古难事。”韦、
平相继，则见于《传》；武、庄同升，则歌于《诗》。盖德归一门，
庆流千载，天下歆艳，理亦宜之。此诗人史氏为之特
书大书，咏歌嗟叹，以著一时之盛也。虽然，富贵之及
远也，必副之以德；声名之可久也，必施之于政。昔我
祖宣子夸其世禄，至引陶唐御龙、保姓受民之美，以
为不朽，故穆叔折之以臧文仲之一言，而君子不以
为过。夫何故？官高禄厚，而施为未有以大服天下之

以文武全材，出入内外，功在社稷，德及生灵，中外仰
之，如泰山北斗，不可企及。而公乃能光昭“令德，嗣登
鼎席，勋业巍巍，如出一手。”自今观之，其见于安陆者，
特他政之末者尔。以他政之末，而使斯民化之如此
之速，思之如此之久，则其见于天下而施于后世者，
可不论而知也。宜乎公之子孙以贵显冠于中兴膏
腴之族，蝉冕相承，与宋无极，其所由来者远矣。斯堂
之设，亦所以劝也。若乃攘却之功，经纶之效，则有《太
庙》之彝鼎，与天子之《史官》，在